Р Е Ш Е Н И Я

ВЗЕТИ НА ШЕСТНАДЕСЕТО ЗАСЕДАНИЕ НА ОБЩИНСКИ СЪВЕТ – КАРНОБАТ, ПРОВЕДЕНО НА 30 СЕПТЕМВРИ 2024 ГОДИНА

**ПО ПЪРВА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Георги Димитров – Кмет на Община Карнобат, относно:** Отчет за касовото изпълнение на бюджета и сметките за средства от Европейския съюз на Община Карнобат за 2023 г. **Вх. № 209/30.08.2024г.**

Р Е Ш Е Н И Е:

**16.163.**Общински съвет-Карнобат на основание чл.21 ал.1 т.6 от ЗМСМА, във р. чл. 140 ал. 1 и ал. 5 от Закона за публичните финанси, чл.9 от Закона за общинския дълг:

1. Общински съвет – гр. Карнобат утвърждава окончателния годишен план на бюджета по функции и дейности за 2023г., съгласно Приложение № 1 и № 2, както следва:

**По прихода – 52 321 832 лева, в т. ч.:**

данъчни приходи – 2 080 000 лв.

неданъчни приходи – 5 144 783

обща субсидия за държавни дейности – 26 735 437 лв.

обща изравн. субсидия и други

трансфери за местни дейности – 2 574 400 лв.

целева субсидия за капиталови разходи – 2 527 000 лв.

целеви трансфери – 1 940 351

трансфери – 263 150 лв.

вр.безлихвени заеми – -146 890 лв.

друго финансиране – -44 073 лв.

преходен остатък – 11 247 674 лв.

**По разхода - 52 321 832 лв., в т. ч.:**

Функция Общи държавни служби – 5 110 762 лв.

Функция Отбрана и сигурност – 888 131 лв.

Функция Образование – 22 374 557 лв.

Функция Здравеопазване – 941 623 лв.

Функция Социално осигуряване, подпомагане и грижи – 8 432 699 лв.

Функция Жилищно строителство, БКС и ООС – 8 831 345 лв.

Функция Почивно дело, култура, религиозни дейности – 3 441 998 лв.

Функция Икономически дейности и услуги – 2 300 717 лв.

Функция Разходи некласифицирани в другите функции – 0 лв.

2. Общински съвет – гр. Карнобат приема отчета на бюджета на Община Карнобат за 2023 година, съгласно Приложение №1 и № 2, както следва:

**По прихода – 53 562 878 лева,** в т.ч. :

данъчни приходи – 2 229 007 лв.

неданъчни приходи – 6 061 649 лв.

обща субсидия за държавни дейности – 26 735 437 лв.

обща изравн. субсидия и други

трансфери за местни дейности – 2 574 400 лв.

целева субсидия за капиталови разходи – 2 527 000 лв.

целеви трансфери – 1 940 351 лв.

трансфери – 388 503 лв.

вр.безлихвени заеми – -146 890 лв.

друго финансиране – 5 927 лв.

преходен остатък – 11 247 494 лв.

Преходен остатък в края на годината – 13 530 285 лв.

**По разхода - 40 032 593 лв., в т. ч.:**

Функция Общи държавни служби – 4 228 689 лв.

Функция Отбрана и сигурност – 806 149 лв.

Функция Образование – 19 643 947 лв.

Функция Здравеопазване – 875 841 лв.

Функция Социално осигуряване, подпомагане и грижи – 5 954 274 лв.

Функция Жилищно строителство, БКС и ООС – 5 429 207 лв.

Функция Почивно дело, култура, религиозни дейности – 2 074 360 лв.

Функция Икономически дейности и услуги – 1 020 126 лв.

Функция Разходи некласифицирани в другите функции – 0 лв.

3. Общински съвет – гр.Карнобат приема отчета на капиталовата програма на Общината за 2023 г. в размер на 4 718 488 лв., в т.ч. 492 379 лева финансиране от сметки за средства от европейския съюз, съгласно Приложение № 3.

4. Общински съвет – гр.Карнобат приема отчета на сметките за средства от Европейския съюз за 2023 г., съгласно приложение № 4.

5. Общински съвет – гр.Карнобат на основание чл. 9 ал.3 от Закона за общинския дълг приема годишния отчет за състоянието на общинския дълг и на дълга на лицата по чл.8а от ЗОД за 2023 година, съгласно приложение № 5 и № 6.

6. Общински съвет – гр.Карнобат приема одитното становище на Сметната палата за заверка на годишния финансов отчет на общината за 2023г.

**ПО ВТОРА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Маргарита Стаматова – Председател на Общински съвет Карнобат, относно:** За дейността на общински съвет Карнобат и неговите комисии през първото шестмесечие на 2024 година **Вх. № 219/19.09.2024г.**

РЕШЕНИЕ

**16.164.**Общински съвет-Карнобат на основание чл. 21, ал. 1, т. 23, във връзка с чл.27 ал.6 от Закона за местното самоуправление и местната администрация, приема отчет за дейността на Общински съвет - Карнобат и неговите комисии през Първо шестмесечие на 2024г.

**ПО ТРЕТА ТОЧКА ОТ ДНЕВНИЯ РЕД** – **ДОКЛАДНА ЗАПИСКА от Георги Димитров – Кмет на Община Карнобат, относно:** Компенсирани промени в бюджета и разчета за капиталови разходи на Община Карнобат за 2024 г. **Вх. № 216/19.09.2024г.**

Р Е Ш Е Н И Е:

**16.165.**Общински съвет – гр. Карнобат, на основание чл. 21, ал. 1, т. 6 от ЗМСМА и във връзка с чл. 124, ал. 2 и ал.3 от Закона за публичните финанси:

1. Общински съвет – гр. Карнобат приема компенсирани промени между бюджета за текущи разходи и разчета за капиталови разходи на Община Карнобат за 2024г., както следва:

* 1. Намаля уточнен план на бюджета в дейност 897 по ЕБК -„ Международни програми и споразумения, дарения и помощи от чужбина“ с 60 000 лева за местни дейности.
  2. Увеличава уточнен план на бюджета в дейност 619 по ЕБК - „Други дейности по жилищното строителство, благоустройството и регионалното развитие“ с 60 000 лева за местни дейности, §§ 51-00 – Основен ремонт на ДМА.
  3. Включва нов обект в капиталовата програма на община Карнобат за 2024г. – „Основен ремонт на детски площадки за игра“ на стойност 60 000 лева.

**ПО ЧЕТВЪРТА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Георги Димитров – Кмет на Община Карнобат, относно:** ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА КАРНОБАТ. **Вх. № 217/19.09.2024г.**

Р Е Ш Е Н И Я:

**16.166.** На основание чл.21, ал.2 от ЗМСМА, чл.8, ал.1 от ЗМДТ във връзка с чл.6, ал.1 от същия закон Общински съвет – Карнобат изменя и допълва Наредбата за определянето и администрирането на местните такси и цени на услуги на територията на община Карнобат, както следва:

§1. Създава се нов чл.4а:

„Чл.4а.За административните услуги на Община Карнобат, предоставяни и по електронен път, таксата се заплаща с намаление 10 /Десет/ на сто спрямо таксата, определена за присъствено заявяване и предоставяне на услугите, като намалението не може да надвишава двадесет лева.“

§2. в Приложение №4, глава втора, раздел ІV „Тарифа за местни такси по чл.6,ал.1,б.''д'' и чл.6,ал.2 от ЗМДТ за услуги, предоставени от Община Карнобат“ се

създават нови точки 3а, 50 и 51, както следва:

|  |  |  |  |  |
| --- | --- | --- | --- | --- |
| № по ред | Наименование на услугата | Мярка | Цена(в лева) | Срок |
| 3а. | Издаване на комбинирана скица | 1 бр. | 60 лв. | 7 дни |
| 50. | Извадка от действащ ОУП | 1 бр. | 50 лв. | 7 дни |
| 51. | Искане за изменение на ОУП | 1 бр. | 70 лв. |  |

§3. В Приложение №5, глава втора, раздел V, „Тарифа за местни такси по чл.6,ал.1,б.''е'' и чл.6,ал.2 от ЗМДТ за услуги, предоставени от Община Карнобат» се правят следните изменения:

1.Изменят се т.1-9 вкл, 11-26 вкл, 29-30 вкл., както следва:

|  |  |  |
| --- | --- | --- |
|  | Наименование на услугата | Такса |
| 1. | Издаване на удостоверение за раждане-дубликат | 5.00 лв. |
| 2. | Издаване на удостоверение за сключен граждански брак | 5.00 лв. |
| 3. | Издаване препис-извлечение от акт за смърт за втори и следващ път; | 5.00 лв. |
| 4 | Издаване удостоверение за липса на съставен акт за гражданско състояние(раждане, брак, смърт) | 5.00 лв. |
| 5. | Заверка на документи по гражданско състояние в чужбина; | 7.00 лв. |
| 6. | Припознаване на дете | 7.00 лв. |
| 7. | Издаване на удостоверение :  - за наследници (от НБД ”НАСЕЛЕНИЕ”)  -за наследници на починал наследодател без ЕГН | 5.00 лв.  7.00 лв. |
| 8. | Издаване на удостоверение за семейно положение, съпруг/а, деца | 5.00 лв. |
| 9. | Удостоверение за родените от майката деца | 5.00 лв. |
| 11. | Удостоверение за правно ограничение | 5.00 лв. |
| 12. | Удостоверение за идентичност на лице с различни имена | 5.00 лв. |
| 13. | Удостоверение за вписване в регистъра на населението | 5.00 лв. |
| 14. | Удостоверение за сключване на брак от български гражданин в чужбина | 10.00 лв. |
| 15. | Удостоверение за снабдяване на чужд гражданин с документ за сключване на граждански брак в Република България | 5.00 лв. |
| 16. | Издаване на удостоверение за постоянен адрес след подаване на заявление за промяна на постоянен адрес | 5.00 лв. |
| 17. | Издаване на удостоверение за постоянен адрес при вече регистриран постоянен адрес | 3.00 лв. |
| 18. | Издаване на удостоверение за промени на постоянен адрес, регистриран след 2000г. | 5.00 лв. |
| 19. | Издаване на удостоверение за настоящ адрес след подаване на адресна карта за промяна на настоящ адрес | 5.00 лв. |
| 20. | Издаване на удостоверение за настоящ адрес при вече регистриран настоящ адрес | 3.00 лв. |
| 21. | Издаване на удостоверение за промени в настоящ адрес, регистриран след 2000г. | 5.00 лв. |
| 22. | Издаване на заверен препис от семеен регистър, воден до 1978г. или копие от личен регистрационен картон | 3.00 лв. |
| 23. | Издаване на справки по искане на съдебни изпълнители | 5.00 лв. |
| 24. | Комплектоване на документи към искане за установяване наличието на българско гражданство | 20.00 лв. |
| 25. | Издаване на други видове удостоверения за данни за гражданската регистрация по искане на гражданите | 5.00 лв. |
| 26. | Издаване на многоезично извлечение от акт за гражданско състояние | 5.00 лв. |
| 29. | Издаване на многоезично стандартно удостоверение за раждане, към удостоверение за раждане и препис извлечение от акт за раждане | 5,00 лв. |
| 30. | Издаване на многоезично стандартно удостоверение за граждански брак, към удостоверение за сключен граждански брак и препис – извлечение от акт за граждански брак | 5,00 лв. |
| 30а | Издаване на многоезично стандартно удостоверение за смърт, към и препис – извлечение от акт за смърт | 5,00 лв. |
| 30б | Издаване на многоезично стандартно удостоверение за брачна дееспособност, към удостоверение за сключване на брак от български гражданин в чужбина | 10,00 лв. |
| 30в | Издаване на многоезично стандартно удостоверение за семейно положение, към удостоверение за семейно положение | 5,00 лв. |
| 30г | Издаване на многоезично стандартно удостоверение за местоживеене и/или местопребиваване, към удостоверение за постоянен адрес, съответно удостоверение за настоящ адрес | 3,00 лв. |

2. т.36 се отменя.

§4. В Преходните и заключителни разпоредби се създава нов §11 със следното съдържание: „§11. Настоящата наредба за изменение и допълнение на Наредбата за определянето и администрирането на местните такси и цени на услуги на територията на община Карнобат е приета с Решение № ………… г. на Общински съвет – Карнобат и влиза в сила от деня на публикуването йна интернет страницатана Община Карнобат и във вестник “Карнобатски глас““.

**ПО ПЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – Кмет на Община Карнобат, относно:** Продажба на имоти – частна общинска собственост, чрез публичен търг. **Вх. № 218/19.09.2024г.**

РЕШЕНИЯ:

**16.167.І.** Общински съвет-Карнобат, на основание чл.21, ал.1, т.12 от Закона за местното самоуправление и местната администрация, чл. 8, ал. 9 от Закона за общинската собственост и чл.2, ал.2 от Наредбата за реда за придобиване, управление и разпореждане с общинско имущество–собственост на Община Карнобат, допълва приетата с Решение № 5.38/15.01.2024 г. на ОбС-Карнобат „Програма за управление и разпореждане с имоти - общинска собственост за 2024 година“ , като в раздел III.Б.“Имоти, за продажба“ се добавят следните имоти:

* Урегулиран поземлен имот имот V-1097 от кв.106 по плана на гр.Карнобат, находящ се в кв.„Люляците“, с площ 198 кв.м., отреден за жилищно застрояване, съответстващ на ПИ с идентификатор 36525.501.1097 по КК на града, актуван с АЧОС № 3606/22.02.2006 г.;
* Урегулиран поземлен имот имот ІХ-4110 от кв.104 по плана на гр.Карнобат, ул. „Сакар“, с площ 309 кв.м., отреден за жилищно застрояване, съответстващ на ПИ с идентификатор 36525.501.4110 по КК на града, актуван с АЧОС № 4240/03.04.2008 г.

**16.167.**ІI. Общински съвет-Карнобат, на основание чл.21, ал. 1, т. 8 от ЗМСМА и чл.35, ал.1 от Закона за общинската собственост, определя за продажба следните имоти – частна общинска собственост:

1. Урегулиран поземлен имот V-1097 (пети, за п.и. хиляда деветдесет и седем) от кв.106 (сто и шест) по плана на гр.Карнобат, с площ 198 (сто деветдесет и осем) кв.м., отреден за жилищно застрояване, при граници: север – улица, изток – УПИ IV-1095, юг – крайна регулация, запад – УПИ VI-9579, за който е съставен АЧОС № 3606/22.02.2006 г., съответстващ на поземлен имот с идентификатор 36525.501.1097 (три шест пет две пет точка пет нула едно точка едно нула девет седем) по КК на гр.Карнобат, при съседи: имоти с идентификатори: 36525.501.1871, 36525.152.203, 36525.501.1095, 36525.501.4046, при пазарна цена: 4950,00 (четири хиляди деветстотин и петдесет ) лева, без ДДС.

Данъчната оценка на имота е 3128,40 лв.

2. Урегулиран поземлен имот ІХ-4110 (девети, за п.и. четири хиляди сто и десет) от кв.104 (сто и четири) по плана на гр.Карнобат, с площ 309 (триста и девет) кв.м., отреден за жилищно застрояване, при граници: север – ул. „Сакар“, изток – УПИ VІІІ-4111, юг – УПИ ХІІ-1078, запад – УПИ Х-1077, за който е съставен АЧОС № 4240/03.04.2008 г., съответстващ на поземлен имот с идентификатор 36525.501.4110 (три шест пет две пет точка пет нула едно точка четири едно едно нула) по КК на гр.Карнобат, при съседи: имоти с идентификатори: 36525.501.1077, 36525.501.1078, 36525.501.4111, 36525.501.4045, при пазарна цена: 7725,00 (седем хиляди седемстотин двадесет и пет) лева, без ДДС.

Данъчната оценка на имота е 4882,20 лв.

**16.167.**ІІI. Продажбата на имотите по т.ІI да се извърши след проведен публичен търг с явно наддаване, по реда на Наредбата за реда за придобиване, управление и разпореждане с общинско имущество – собственост на Община Карнобат, с начална цена – не по-ниска от определената от Общински съвет-Карнобат пазарна цена. Купувачът заплаща цената на имота, данък върху стойността на имота, съгласно чл.42 ал.2 от Наредбата за местните данъци на територията на Община Карнобат, такса върху стойността на прехвърляния имот в размер, определен в т.17 от Приложение № 12 от Наредбаза определянето и администрирането на местните такси и цени на услуги на територията на Община Карнобат, ДДС и възстановява стойността на разходите, направени от общината за изготвянето на пазарната оценка.

**16.167.**IV. Общински съвет - Карнобат упълномощава кмета на община Карнобат да извърши необходимите действия във връзка с провеждането на търга и с осъществяването на правните сделки.

**ПО ШЕСТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Стефка Иванова - зам. кмет на Община Карнобат, относно:** ПРЕКРАТЯВАНЕ НА СЪСОБСТВЕНОСТ МЕЖДУ ОБЩИНА КАРНОБАТ И ЮРИДИЧЕСКИ ЛИЦА, ЧРЕЗ ПРОДАЖБА НА 1480/2412 ИД.Ч. КВ.М ОТ ПОЗЕМЛЕН ИМОТ 21508.11.10 В ЗЕМЛИЩЕТО НА С.ДОБРИНОВО **Вх. № 214/17.09.2024г.**

РЕШЕНИЯ:

**16.168.I**. Общински съвет Карнобат, на основание чл.21, ал.1, т.12 от ЗМСМА и чл.8 ал.9 от Закона за общинската собственост, допълва приетата с Решение № 5.38/15.01.2024 г. на Общински съвет-Карнобат Програма за управление и разпореждане с имоти – общинска собственост за 2024 г., като в раздел **ІІІ.Г. ИМОТИ, ЗА ПРОДАЖБА, се добавя:**

**- 1480/2412 ид.ч. кв.м** поземлен имот с идентификатор **21508.11.10** по КККР на **с.Добриново, с НТП „За стопански двор“, актуван с АЧОС № 10478/08.04.2024г.**

**16.168.ІI**. **Общински съвет – гр. Карнобат**, на основание чл. 21, ал. 1, т. 8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.36, ал.1, т.2 от Наредбата за реда за придобиване, управление и разпореждане с общинско имущество – собственост на община Карнобат, дава съгласие за прекратяване на съществуващата съсобственост между **Община Карнобат**, от една страна и „**РОКА - АГРОМИЛК“ ООД с ЕИК 147123701, представлявано от управителя Господин Петков Иванов,** от друга страна, върху:

**ПОЗЕМЛЕН ИМОТ с идентификатор 21508.11.10** (двадесет и една хиляди петстотин и осем, точка единадесет, точка, десет) по по КККР на **с.ДОБРИНОВО,** целият с площ от **2412 (две хиляди четиристотин и дванадесет) кв.м**, с НТП „За стопански двор“, при граници на имота:21508.2.552, 21508.11.5, 21508.2.280, 21508.11.9, 21508.11.2, 21508.11.1, 21508.1.421, 21508.11.6, 21508.2.279, 21508.2.278, **чрез продажба** на общинската идеална част от имота, представляваща **1480/2412** (хиляда четиристотин и осемдесет върху две хиляди четиристотин и дванадесет) **идеални части кв.м,** на „РОКА – АГРОМИЛК“ ООД, ЕИК 147123701 за сумата от **6 000,00 лева** **(шест хиляди ) без ДДС**.

Данъчната оценка на общинската част от имота е 2266,20 лв. (две хиляди двеста шестдесет и шест лева и двадесет стотинки)

**16.168.ІII. „РОКА – АГРОМИЛК“ ООД с ЕИК 147123701, представлявано от управителя Господин Петков Иванов,** следва да заплати стойността на идеалните части от имота, 2 % местен данък, съгласно Наредбата за местните данъци на територията на община Карнобат, такса съгласно Приложение №12 от Наредбата за определянето и администрирането на местните такси и цени на услуги на територията на Община Карнобат, 20 % ДДС, съгласно чл. 45, ал.5, т.1 от ЗДДС, както и стойността на разходите по чл.31, ал.2 от НРПУРОИ. Срокът и начинът на заплащане на дължимата сума да се определят със заповедта на Кмета на Община Карнобат.

**16.168.IV.** **Общински съвет – гр.Карнобат**, възлага на Кмета на Община Карнобат да извърши необходимите действия по прекратяване на съсобствеността.

**ПО СЕДМА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – Кмет на Община Карнобат, относно:** ОДОБРЯВАНЕ НА ПРОЕКТ ЗА ПУП –Парцеларен план /ПП/ за ОБЕКТ НА ТЕХНИЧЕСКАТА ИНФРАСТРУКТУРА: „ИЗГРАЖДАНЕ НА нова кабелна линия 20 Kv ТИП NA2XS(F)2Y 3x(1x185) мм2 ОТ СЪЩЕСТВУВАЩ ТРАФОПОСТ №1 (ТП 1) ДО СЪЩЕСТВУВАЩ ТРАФОПОСТ №2 (ТП 2), С.ВЕНЕЦ, ОБЩИНА КАРНОБАТ“ **Вх. № 215/17.09.2024г.**

РЕШЕНИЕ:

**16.169.**На основание чл. 129, ал. 1 от ЗУТ и чл. 21, ал. 1, т. 11 от ЗМСМА, Общински съвет – Карнобат ОДОБРЯВА проект за ПУП – Парцеларен план за обект на техническата инфраструктура: „ Нова кабелна линия 20kV тип NA2XS(F)2Y 3х(1х185)мм2 от съществуващ Трафопост №1 (ТП 1) до съществуващ Трафопост №2 (ТП 2), с.Венец, община Карнобат.

Настоящото решение да се изпрати в 7 /седем/ дневен срок за обнародване във в. „Държавен вестник”.

**ПО ОСМА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – Кмет на Община Карнобат, относно:** Инвестиционно намерение за изграждане на фотоволтаична електроцентрала в имот - частна общинска собственост **Вх. № 212/16.09.2024г.**

РЕШЕНИЕ:

**16.170.I.** Общински съвет-Карнобат, на основание чл.21, ал.1, т.8 от Закона за местното самоуправление и местната администрация и чл.29, ал.1 от Закона за опазване на земеделските земи, във връзка с чл.37, ал.4, т.4 от Закона за общинската собственост и чл.62, ал.2 от Закона за енергетиката, дава ПРЕДВАРИТЕЛНО СЪГЛАСИЕ на „КАРНОБАТ ЕНЕРДЖИ“ ЕООД, с ЕИК 206717480, със седалище и адрес на управление: гр.Карнобат, ул. Тринадесета № 15, за изработване на подробен устройствен план, за сметка на същото дружество, във връзка с промяна на предназначението на следният имот от общинския поземлен фонд на Община Карнобат, за изграждането на енергиен обект за производство на електрическа енергия от възобновяеми източници /Фотоволтаична централа/ за

Поземлен имот с идентификатор 36525.203.7 по КККР на гр.Карнобат, местност Гердеме, с площ 58,592 дка, трайно предназначение на територията – земеделска, начин на трайно ползване: Друг вид трайно насаждение; категория на земята: 7; номер по предходен план: 203007; съседи: 36525.203.8, 36525.203.552, 36525.203.9, 36525.203.551, 36525.203.6, 36525.203.5, 36525.203.4, 36525.203.14, 36525.203.13, 36525.203.2, за който е съставен Акт за частна общинска собственост № 267/27.07.1998 г.

**16.170.**ІІ. Общински съвет-Карнобат определя срок на валидност на предварителното съгласие 36 /тридесет и шест/ месеца, считано от датата на влизане в сила на настоящите решения.

**ПО ДЕВЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – Кмет на Община Карнобат, относно:** Промяна в разпределението на общинските жилища, в зависимост от предназначението им. **Вх. № 211/12.09.2024г.**

РЕШЕНИЕ:

**16.171.**На основание чл.21, ал.1, т.8 от ЗМСМА, чл.42, ал.2 от Закона за общинската собственост и чл.3, ал.2 от Наредбата за условията и реда за установяване на жилищните нужди на граждани, настаняване под наем и разпореждане с общински жилища, Общински съвет-Карнобат променя предназначението на общинските жилища по следния начин:

1. Апартамент № 31, находящ се в гр.Карнобат, бул.Москва ” № 165, вх.А, ет.6, с площ 45,46 кв.м., за който е съставен АЧОС № 5148/21.05.2009 г., с акт за поправка № 7016 от 06.03.2013 г., от „за настаняване под наем на граждани с установени жилищни нужди“ да стане „резервно жилище“;

2. Апартамент № 7, находящ се в гр.Карнобат, ул. „Ропотамо” №1, бл.2, вх.А, ет. 3, с площ 45,03 кв.м., за който е съставен АЧОС № 40/23.10.1997 г., от „резервно жилище“ да стане „за настаняване под наем на граждани с установени жилищни нужди“.

**ПО ДЕСЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – Кмет на Община Карнобат, относно:** ОТДАВАНЕ ПОД НАЕМ, ЧРЕЗ ТЪРГ, НА СВОБОДНИТЕ ПАСИЩА И ЛИВАДИ ОТ ОБЩИНСКИ ПОЗЕМЛЕН ФОНД, ЗА СТОПАНСКАТА 2024/2025 Г. **Вх. №210/10.09.2024г.**

РЕШЕНИЕ:

**16.172.1.** Общински съвет-Карнобат, на основание чл.21, ал. 1, т. 8 от ЗМСМА, чл. 37и, ал.13 от Закона за собствеността и ползването на земеделските земи, дава съгласие за отдаване под наем за срок една стопанска година – 2024/2025 г., на останалите свободни пасища, мери и ливади от общински поземлен фонд, съгласно Приложение, неразделна част от настоящото решение, на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, след проведен публичен търг с явно наддаване, по реда на Наредбата за реда за придобиване, управление и разпореждане с общинско имущество – собственост на Община Карнобат.

**16.172.2.** Общински съвет - Карнобат възлага на кмета на община Карнобат да предприеме необходимите действия за провеждането на търг по т.1.

**ПО ЕДИНАДЕСЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Мария Генова – зам. кмет на Община Карнобат, относно:** ИЗБИРАНЕ НА ОБЩИНСКИ СЪВЕТНИЦИ ЗА ЧЛЕНОВЕ НА КОМИСИЯ ПО ЧЛ.12, АЛ.2 ОТ ПРАВИЛА ЗА ОТПУСКАНЕ НА ФИНАНСОВА ПОМОЩ ЗА ЛЕЧЕНИЕ НА СЕМЕЙСТВА И ДВОЙКИ С РЕПРОДУКТИВНИ ПРОБЛЕМИ, С ПОСТОЯНЕН И НАСТОЯЩ  АДРЕС  НА ТЕРИТОРИЯТА НА ОБЩИНА КАРНОБАТ. **Вх. № 221/19.09.2024г.**

РЕШЕНИЕ:

**16.173.**Общински съвет – Карнобат на основание чл.21, ал.1, т.23 от ЗМСМА избира:

1. Живка Хазърбасанова - общински съветник;
2. Маргарита Падарева - общински съветник;
3. Димитър Иванов - общински съветник,

за членове на комисията по чл.12, ал.2 от Правила за отпускане на финансова помощ за лечение на семейства и двойки с репродуктивни проблеми, с постоянен и настоящ  адрес  на територията на Община Карнобат.

ОБЩИНСКИ СЪВЕТ – КАРНОБАТ